اسرائیل مسلمانوں کا ازلی دشمن

صیہونی وزیر اعظم کی جانب سے مظلوم فلسطینیوں کے قتل عام کے بعد اب ان کے بیٹے نے بھی مسلمانوں کے خلاف آواز بلند کی ہے۔

خبر کا کوڈ: ۴۳۸۹۰۶

تاریخ: ۱۷ اسفند ۲۰۱۸ - ۱۲:۴۸

رسا ایجنسی کی رپورٹ کے مطابق، اسرائیلی وزیراعظم نیتن یاہو کے بڑے بیٹے یائر نیتن یاہو شر انگیزی سے باز نہ آئے اور مسلمانوں کے خلاف ہرزہ سرائی کرتے ہوئے کہا کہ اسرائیل میں اس وقت تک امن قائم نہیں ہوسکتا جب تک تمام مسلمان یہاں سے چلے نہ جائیں۔

فیس بک پر ’یائر‘ نے پوسٹ میں لوگوں سے رائے دینے کے لیے لکھا کہ ’یہاں اس وقت تک کبھی بھی امن نہیں ہوسکتا‘ جب تک کہ تمام یہودی اسرائیل سے نہ نکل جائیں یا پھر جب تک تمام مسلمان اسرائیل چھوڑ نہ دیں۔

یائر نے کہا کہ وہ دوسرے آپشن کا انتخاب کررہے ہیں کہ جب تک مسلمان چلے نہ جائیں اس وقت تک اسرائیل میں امن نہیں ہوگا۔

اس پوسٹ کے بعد فیس بک نے اسرائیلی وزیر اعظم کے بیٹے کی آمریت پسندانہ سوچ قرار دیتے ہوئے پوسٹ ڈیلیٹ کر دی تھی۔ /۹۸۸/ ن۹۴۰